



PARLAMENTUL ROMÂNIEI

CAMERA DEPUTAŢILOR

COMISIA JURIDICĂ, DE DISCIPLINĂ ȘI IMUNITĂȚI
Bucureşti, 16 iunie 2026
                                                                                                            Plx. 357/2026
                                                                                                           Nr 7c-13/446
BIROULUI  PERMANENT
AL
CAMEREI  DEPUTAŢILOR
Vă înaintăm, alăturat, RAPORTUL asupra Propunerii legislative pentru completarea Legii nr.134/2010 privind Codul de procedură civilă, în vederea informării debitorului asupra prescripţiei dreptului de a obţine executarea silită, trimisă  Comisiei  juridice, de disciplină și imunități cu  adresa nr. Pl-x 357/2026 din  29 aprilie 2026, pentru dezbatere și examinare pe fond.

În raport cu obiectul și conținutul său, inițiativa legislativă face parte din categoria legilor ordinare.
PREŞEDINTE,
Prof. Univ. Liviu-Bogdan CIUCĂ

Propunerii legislative pentru completarea Legii nr.134/2010 privind Codul de procedură civilă, în vederea informării debitorului asupra prescripţiei dreptului de a obţine executarea silită
În conformitate cu prevederile art.95 din Regulamentul Camerei Deputaților, republicat, cu modificările ulterioare, Comisia juridică, de disciplină și imunități a fost sesizată spre dezbatere pe fond, cu Propunerea legislativă pentru completarea Legii nr.134/2010 privind Codul de procedură civilă, în vederea informării debitorului asupra prescripţiei dreptului de a obţine executarea silită, transmisă cu adresa nr.Pl-x 357/2026 și înregistrată la Comisia juridică, de disciplină și imunități cu nr 7c-13/446.
           Conform prevederilor art. 75 din Constituţia României, republicată, şi ale art.92 alin. (9) pct. 2        din Regulamentul Camerei Deputaţilor, republicat, cu modificările ulterioare, Camera Deputaţilor este Cameră Decizională.
          Consiliul Legislativ, prin avizul nr.191/06.03.2026, a avizat favorabil inițiativa legislativă.

          Consiliul Economic și Social, prin avizul nr.17/24.02.2026, a avizat nefavorabil proiectul de act normativ.
          Consiliul Superior al Magistraturii a avizat negativ propunerea legisaltivă, prin avizul cu nr.257/26.03.2026.
         Guvernul nu susține proiectul de act normativ.
         Senatul, în calitate de primă Cameră sesizată, a respins propunerea legislativă în ședința din             27 aprilie 2026.
         Comisia pentru drepturile omului, culte și problemele minorităților naționale a avizat negativ propunerea legislativă prin avizul cu nr.7c-6/400/05.05.2026.

Propunerea legislativă are ca obiect de reglementare completarea Legii nr.134/2010. Iniţiativa vizează instituirea unei obligaţii clare de informare prealabilă a debitorului cu privire la situaţia prescripţiei şi a dreptului de a o invoca, asigurarea caracterului efectiv al exercitării dreptului debitorului de a invoca prescripţia în orice fază a executării silite, responsabilizarea creditorului în situaţia iniţierii sau continuării executării silite pentru creanţe vădit prescrise, inclusiv sub aspectul cheltuielilor de executare şi al răspunderii pentru prejudiciile cauzate.
           Membrii Comisiei juridice, de disciplină și imunități au dezbătut inițiativa legislativă în ședința din data de 16 iunie 2026 și au decis, cu unanimitate de voturi, respingerea Propunerii legislative pentru completarea Legii nr.134/2010 privind Codul de procedură civilă, în vederea informării debitorului asupra prescripţiei dreptului de a obţine executarea silită.

La ședința Comisiei juridice, de disciplină și imunități, deputații au fost prezenți conform listei de prezență.
În raport cu obiectul și conținutul reglementării, inițiativa legislativă face parte din categoria legilor ordinare.

Consilier parlamentar,
Andrada Armencea

